Carol Danvers

Carol Danvers on Marvel-kustantamon sarjakuvien hahmo. Roy Thomasin ja Gene Colanin luoma hahmo teki ensiesiintymisensä Yhdysvaltain ilmavoimien everstinä Marvel Super-Heroes -lehden numerossa 13 (maaliskuu 1968) ja teki ensiesiintymisensä ensimmäisenä Neiti Ihmeenä Ms. Marvel -lehden numerossa 1 (tammikuu 1977), saatuaan supervoimat krii-rodun DNA:n sekoittumisesta omaan DNA:hansa, mikä tapahtui Captain Marvel -lehden numerossa 18.

Danvers esiintyi 1970-luvulla lähinnä oman lehtensä päähenkilönä ennen kuin alkoi tehdä yhteistyötä supersankariryhmien, kuten Kostajien ja Ryhmä-X:n kanssa. Danvers on supsersankarihistoriansa aikana käyttänyt myös nimiä Binari (), Sotalintu () ja Kapteeni Ihme (), ja on esiintynyt myös televisiosarjoissa ja videopeleissä.

 Hahmon tausta 
Carol Danvers työskenteli upseerina Yhdysvaltain ilmavoimissa sekä turvallisuuspäällikkönä sotilastukikohdassa, jossa hän tapasi myös tohtori Walter Lawsonin, joka oli todellisuudessa krii-supersankari Kapteeni Ihmeen peitehenkilöllisyys.Captain Marvel #1 (toukokuu 1967) Vaikka Kapteeni Ihme pelasti hänen henkensä eräässä räjähdyksessä, Danvers haavoittui silti erittäin vakavasti.Captain Marvel Vol. 1, #18 (marraskuu 1969)

Myöhemmin ilmeni, että Danvers oli saanut räjähdyksestä osan Kapteeni Ihmeen DNA:ta, mikä antoi hänelle useita supervoimia, rajoitetut näkijän kyvyt sekä vastustuskyvyn useita myrkkyjä vastaan. Näin hän otti käyttöön supersankaritittelin "Neiti Ihme". Vaikka hän toimi aluksi yksin, hän alkoi myöhemmin silloin tällöin osallistua taisteluihin superrikollisia vastaan Puolustajien,Defenders #62-63 (elokuu–syyskuu 1978) Kostajien, Hämähäkkimiehen,Marvel Team-Up #77 (tammikuu 1979) Möykyn,Marvel Two-in-One #51 (toukokuu 1979) ja Rautamiehen kanssa.Iron Man #125-126 (elokuu–syyskuu 1979)

Hän kokee myös useita vastoinkäymisiä, kun Mystikko tappaa hänen rakastajansa Michael Barnettin,Marvel Super-Heroes Vol. 2 #11 (lokakuu 1992) ja kuinka rinnakkaistodellisuudesta tullut Immortusin pojaksi itseään kutsuva "Marcus" teki hänet raskaaksi. Danversin synnyttämä poika ikääntyi epätavallisen nopeasti Marcusin vaihtoehtoiseksi versioksi. Kyseisen version Marcusista kuoltua vanhuuteen ja Danversin palattua takaisin Maahan, Rogue poisti pysyvästi hänen voimansa ja muistonsa. Professori X myöhemmin palautti muistot ja Danvers syytti Kostajia Marcusin manipulointiin lankeamisesta.Avengers Annual #10 (1981) Myöhemmin, poistaessaan Pentagonista tiedot sekä Ryhmä-X:stä että itsestään, Danvers lähtee avaruusmatkalle Ryhmä-X:n kanssa. Brood-nimisen avaruusoliorodun tekemät kokeet antavat hänelle uudet supervoimat, jolloin hän ottaa käyttöön koodinimen "Binari".Uncanny X-Men #158 (kesäkuu 1982)Uncanny X-Men #164 (joulukuu 1982) Hän kykeni ammentamaan voimaa valkoisista aukoista, ja joutuu Ryhmä-X:n lisäksi useisiin kohtaamisiin Uusien Mutanttien sekä brittiläisen supersankariryhmä Excaliburin kanssa.Uncanny X-Men #166-167 (helmi–maaliskuu 1983); #171, 174 (heinäkuu, lokakuu 1983); #200-201 (joulukuu 1985 – tammikuu 1986)New Mutants #19 (syyskuu 1984); #50-51 (huhti–toukokuu 1987)Excalibur #17 (joulukuu 1989)Marvel Fanfare #24 (tammikuu 1986)

Tarinan "Operation Galactic Storm" aikana Danvers menetti yhteytensä valkoiseen aukkoon, ja hänen voimansa palautuivat samanlaisiksi kuin aikana, jolloin hän oli vielä Neiti Ihme. Hänen energianmanipulointivoimansa Binaarina kuitenkin säilyivät, mutta heikommalla tasolla. Useiden seikkailujen jälkeen hän palaa Kostajien jäseneksi uudella koodinimellä "Sotalintu".Avengers #350-351 (elokuu 1992); Starblast #1 (tammikuu 1994); X-Men Unlimited #1 (joulukuu 1996); Excalibur #116 (tammikuu 1998)Avengers vol. 3 #4 (toukokuu 1998) Hän ajautuu kuitenkin alkoholismiin ja kamppailee voimiensa ja muistojensa menetyksen kanssa. Lopulta hänet poistetaan kenttätyöstä.Avengers vol. 3 #8 (syyskuu 1998)

Danvers päätyi elämään "Kapteeni Ihmeenä" valetodellisuudesta, johon Purppuranoita oli hänet vanginnut. Tämä todellisuus oli muodostunut hänen halustaan tulla hyväksytyksi, hänen tullessa lopulta todistaneeksi olevansa maailman suosituin supersankari. Hänen palatessa taas aktiiviseksi, hän otti jälleen käyttöön Neiti Ihmeen tittelin ja oli Rautamiehen ohella yksi vahvimmista superihmisten rekisteröimislain kannattajista.Sisällissota #1-7 (heinäkuu 2006 – tammikuu 2007)

Heinäkuussa 2012 alkaneessa sarjakuvassa Kaaossota, alkuperäisen Kapteeni Ihmeen kuoltua uudelleen pian henkiinheräämisensä jälkeen taistelussa Kaaoskuningasta vastaan, Danvers omaksuu Kapteeni Ihmeen tittelin ja alkaa tutkia tarkemmin menneisyyttään.

Muissa medioissa
Elokuvat
 Carol Danvers esiintyi Kapteeni Ihmeenä vuoden 2014 anime-elokuvassa Avengers Confidential: Black Widow & Punisher.

Marvel Cinematic Universe
Marvel Cinematic Universessa Carol Danversiä näyttelee Brie Larson.
Ensimmäinen viittaus hahmoon esiintyi elokuvan Avengers: Infinity War (2018) lopputekstien jälkeisessä kohtauksessa, jossa Nick Fury ennen Thanoksen napsahduksen uhriksi joutumistaan aktivoi hakulaitteen, jossa esiintyi Kapteeni Ihmeen tunnus.
Hahmo teki ensiesiintymisensä elokuvassa Captain Marvel (2019), jossa hän oli kärsinyt muistinmenetyksestä viimeiset kuusi vuotta ja luuli olevansa  krii, palvellen näiden erikoisryhmässä Tähtijoukoissa nimellä Vers) taistellakseen skrulleja vastaan. Kun hän palaa Maahan, hän saa tietää todellisen henkilöällisyytensä selä työskennelleensä ilmavoimissa tohtori Wendy Lawsonina esiintyneelle Mar-Vellille (nimen Vers ollessa peräisin hänen haljenneesta tunnuslevystään). Kun kriit Yon-Rogg ja Minn-Erva olivat hyökänneet heidän kimppuunsa ja tappaneet Mar-Vellin, Danvers oli räjäyttänyt Tesseraktin energiaa hyödyntävän moottorin estääkseen näitä saamasta sitä käsiinsä. Räjähdys oli antanut Danversille hänen voimansa ja aiheuttanut muistinmenetyksen. Saatuaan muistonsa takaisin ja puolustettuaan Maassa piileskeleviä skrulleja kriiltä, hän lähtivät takaisin avaruuteen ja päivitti Furyn hakulaitteen, jotta hänet voisi hätätilanteessa kutsua takaisin Maahan. 23 vuotta myöhemmin Danvers palasi Maahan ja tapasi supersankariryhmän Kostajat, jotka Fury oli nimennyt Danversin entisen lentäjäkoodinimen ”Kostaja” mukaan.
Elokuvassa Avengers: Endgame Danversistä oli tullut Kostajien jäsen, mutta vietti suurimman osan ajasta avaruudessa, tutkimassa Thanoksen tekojen vaikutusta muilla planeetoilla. Hän palasi Maahan, kun Kostajat olivat onnistuneet kumoamaan ”napsahduksen” vaikutukset, mutta joutuneet taisteluun vaihtoehtoisesta menneisyydestä tullutta Thanoksen versiota vastaan. Hänet nähtiin viimeisen kerran vieraana Tony Starkin hautajaisissa.
Elokuvan Shang-Chi and the Legend of the Ten Rings (2021) lopputekstien välissä näytetyssä kohtauksessa Danvers ja Bruce Banner auttoivat Wongia tutkimaan Xu Wenwulle kuuluneita kymmentä rengasta ja tutustuivat samalla Shang-Chi’hin ja Katy Cheniin. He eivät tienneet mistä renkaat olivat peräisin, mutta havaitsivat renkaiden lähettävän signaalia jonnekin.
Disney+-sarjan Ms. Marvel päätösjakson lopputektien välissä näytetyssä kohtauksessa, kun Kamalan Khan teleporttautui pois huoneestaan isoisoäidilleen kuuluneen rannerenkaan hohtaessa, Danvers teleporttautui vastavuoroisesti Maahan, ja siellä Kamalan huoneeseen.
Hahmo esiintyy seuraavan kerran elokuvassa The Marvels (2023)
Vaihtoehtoisia versioita Carol Danversistä esiintyy Disney+-animaatiosarjassa What If...? (2021–2024), ääninäyttelijänä Alexandra Daniels.
Jaksossa ”Mitä jos… maailma menettäisi suurimmat sankarinsa?”, universumissa, jossa Hank Pym oli murhannut Kostajat-hankkeen muut ehdokkaat, Nick Fury valmistautui kutsumaan Danversin hakulaitteella Maahan sekä vapauttamaan jäästä Steve Rogersin auttamaan taistelussa Lokia ja asgardilaisia vastaan.
Jaksossa ”Mitä jos… Thor olisi ainoa lapsi?”, universumissa, jossa Thor käytti suuren osan ajastaan järjestäen intergalaktisia juhlia, Maria Hill kutsui Danversin Maahan pysäyttämään Thorin, joka oli nyt tuonut juhlansa Maahan aiheuttamaan vakavaa tuhoa. Aluksi Danvers häviää taistelun Thoria vastaan yrittäessään välttää lisätuhojen aiheuttamista, mutta käy myöhemmin uuteen taisteluun tätä vastaan Siperiassa. Taistelu keskeytyy, kun Frigga ottaa yhteyttä Thoriin, joka oitis korjaa juhliensa aiheuttamat vahingot.
Jaksossa ”Mitä jos… Ultron olisi voittanut?”, universumissa, jossa Ultron oli saanut haltuunsa kaikki kuusi Ikuisuuskiveä, Danvers yritti puolestaa planeetta Xandaria Ultronilta, mutta Ultron onnistuu tuhoamaan samalla iskulla sekä Danversin että planeetan.

Videopelit
Neiti Ihme on esiintynyt kolmessa videopelissä: Marvel: Ultimate Alliance, Marvel: Ultimate Alliance 2 ja Marvel Super Hero Squad.

 Hahmoa näytelleet 
 Vuodet  Näyttelijät  Sarjat  Elokuvat  Konsolipelit 1994  Roscoe Handford  X-Men    20062009  April Stewart    Marvel: Ultimate AllianceMarvel: Ultimate Alliance 2 2009–201120172020  Grey Griffin  The Super Hero Squad ShowGuardians of the GalaxySpider-Man   Marvel Super Hero Squad 20102012  Jennifer Hale  The Avengers: Earth’s Mightiest Heroes    2013  Danielle Nicolet    Lego Marvel Super HeroesMarvel Heroes 2017  Kate O’Sullivan    Lego Marvel Super Heroes 2 2018  Kim Raver   Marvel Rising: Secret Warriors   20192021–2023  Brie Larson  Ms. Marvel  Captain MarvelAvengers: EndgameShang-Chi and the Legend of the Ten RingsThe Marvels  2021–2024  Alexandra Daniels  What If...?    2022  Erica Lindbeck    Marvel’s Midnight Suns

Lähteet

 Aiheesta muualla 
 Marvel-kustantamon kotisivujen osuus Carol Danverista 

Luokka:Marvel-universumin supersankarit
Luokka:Kostajat